Na temelju članka 185. stavka 1., a u vezi s člankom 28. stavkom 5. točkom 1. i stavkom 6. Zakona o osnovama sustava obrazovanja i odgoja („Službeni glasnik RS“, broj: 88/17, 27/18 – dr. zakon, 10/2019, 27/2018 – dr. zakon, 6/2020, 129/2021 i 92/23), članka 15. i 16. stavka 2., članka 24. stavka 2. i članka 37. stavka 4. Pokrajinske skupštinske odluke o pokrajinskoj upravi („Službeni list AP Vojvodine“, broj: 37/14, 54/14 – dr. odluka, 37/16, 29/17, 24/2019, 66/2020 i 38/2021), pokrajinski tajnik za obrazovanje, propise, upravu i nacionalne manjine – nacionalne zajednice, donosi:

**PRAVILNIK**

**O IZMJENI PRAVILNIKA O ŠKOLSKOM KALENDARU ZA OSNOVNE ŠKOLE SA SJEDIŠTEM NA TERITORIJU AUTONOMNE POKRAJINE VOJVODINE**

**ZA ŠKOLSKU 2024./2025. GODINU**

**Članak 1.**

U Pravilniku o školskom kalendaru za osnovne škole sa sjedištem na teritoriju Autonomne Pokrajine Vojvodine za školsku 2024./2025. godinu („Službeni list AP Vojvodine“, broj: 27/2024, 36/2024) u članku 2. stavku 1. riječi: „ostvaruju se u 36 petodnevnih nastavnih tjedana, odnosno 180 nastavnih dana“, zamjenjuju se riječima „ostvaruju se u 35 petodnevnih nastavnih tjedana i jednom danu, odnosno 176 nastavnih dana“.

U članku 2. stavku 2. riječi: „ostvaruje se u 34 petodnevna nastavna tjedna, odnosno 170 nastavnih dana“, zamjenjuju se riječima „ostvaruju se u 33 petodnevna nastavna tjedna i jednom danu, odnosno 166 nastavnih dana“.

**Članak 2.**

U članku 3. stavak 3. mijenja se i sada glasi:

„Drugo polugodište počinje u ponedjeljak 20. siječnja 2025. godine i završava se:

- u petak, 30. svibnja 2025. godine, za učenike osmog razreda i ima 87 nastavnih dana i

- u petak, 13. lipnja 2025. godine, za učenike od prvog do sedmog razreda i ima 97 nastavnih dana. “.

**Članak 3.**

U članku 4. stavku 3. riječi: „završava se u ponedjeljak 13. siječnja 2025. godine“, zamjenjuju se riječima: „završava se u petak 17. siječnja 2025. godine.“

**Članak 4.**

Tablični prikaz školskog kalendara za osnovne škole sa sjedištem na teritoriju Autonomne Pokrajine Vojvodine za školsku 2024./2025. godinu, koji je sastavni dio Pravilnika o školskom kalendaru za osnovne škole sa sjedištem na teritoriju Autonomne Pokrajine Vojvodine za školsku 2024./2025. godinu („Službeni list AP Vojvodine“, broj: 27/2024, 36/2024), mijenja se novim tabličnim pregledom školskog kalendara za osnovne škole sa sjedištem na teritoriju Autonomne Pokrajine Vojvodine za školsku 2024./2025. godinu, koji je sastavni dio ovog Pravilnika.

**Članak 5.**

Ovaj Pravilnik stupa na snagu danom objave u „Službenom listu AP Vojvodine“, a shodno članku 53. stavku 2. Zakona o državnoj upravi („Službeni glasnik RS“, broj: 79/05, 101/07, 95/10, 99/14, 47/18 i 30/10 – dr. zakon), bit će objavljen i u „Službenom glasniku RS“.

Pokrajinsko tajništvo za obrazovanje, propise, upravu i nacionalne manjine –

nacionalne zajednice

Klasa: 001795959 2024 09427 001 001 000 001 04 006

U Novom Sadu, 8. 1. 2025. godine

**POKRAJINSKI TAJNIK**

**Róbert Ótott**